Haku kielikylpyyn ja englanninkieliseen varhaiskasvatukseen - ePressi
Haku vuonna 2012 syntyneiden vaasalaisten lasten ruotsin kielen kielikylpyopetukseen sekä vieraskieliseen varhaiskasvatukseen (englanti) alkaa tiistaina 7.2.
Haku tehdään sähköisellä hakemuksella kaupungin nettisivuilla 7.–21.2.2017.
Kielikylvyn hakemus löytyy osoitteesta www.vaasa.fi/palvelut/kielikylpyopetus-ruotsi-varhaiskasvatuksessa (kielikylpy ruotsiksi) ja vieraskielisen varhaiskasvatuksen osoitteesta www.vaasa.fi/vieraskielinen-varhaiskasvatus-englanti (englanniksi).
Ruotsin kielikylpyopetukseen otetaan 63 lasta, joista muodostetaan kolme ryhmää. Kielikylpy alkaa 5-vuotiaana päiväkodissa ja jatkuu koko perusopetuksen ajan. Tavoitteena on tarjota suomenkielisille lapsille mahdollisuus hankkia vahva ruotsin kielen taito.
Englanninkielistä varhaiskasvatusta annetaan ostopalvelupäiväkoti English Playschoolissa, jossa on 42 paikkaa. Vieraskielisen opetuksen tavoitteena on tutustuttaa lapset englanninkielen alkeisiin ja antaa valmiudet siirtyä perusopetuksen vieraskieliseen opetukseen.
Lapselle voidaan hakea ensisijaisesti paikkaa vain joko ruotsin kielen kielikylpyopetukseen tai englanninkieliseen varhaiskasvatukseen.
Lisätietoja antaa: palvelupäällikkö Merja Martin, 0400 690 010, merja.martin@vaasa.fi